
14. slovenski razvojni dan 
(Ljubljana, 24. november 2026)

Partnerstva, varnost in vzajemni gospodarski razvoj

	09:00 – 09:30
	Registracija


	09:30 – 09:50
	Uvodni govori
· Tone Kajzer, minister za zunanje in evropske zadeve
· Pedro Pablo Opeka, misijonar na Madagaskarju


	09:50 – 10:30
	Od pomoči k partnerstvom: Umeščanje slovenskega razvojnega sodelovanja v novo globalno paradigmo
Panelisti:
· Dr. Anže Logar, Minister za gospodarstvo, delo in šport
· [bookmark: _Hlk242709463]Paul Horrocks, vodja enote za mobilizacijo virov za razvoj (DMR) in zasebni sektor pri OECD
· Marjeta Jager, namestnica generalnega direktorja DG INTPA
· Dr. Moses Isooba, podpredsednik mreže FORUS in predsednik Foruma nevladnih organizacij v Ugandi
[bookmark: _Hlk242709667]Moderatorica: veleposlanica Minca Benedejčič, vodja Sektorja za upravljanje razvojnega sodelovanja in humanitarne pomoči na MZEZ

Področje mednarodnega razvojnega sodelovanja doživlja pomembno preobrazbo, saj se razvojne politike vse tesneje povezujejo s trgovino, naložbami, tehnološkim razvojem, gospodarsko varnostjo in strateškimi partnerstvi. Pobuda EU Global Gateway, pristopi OECD in Svetovne banke na področju pobude Pomoč za trgovino (Aid for Trade) ter nove pobude, kot je Pax Silica, odražajo širši premik k modelom sodelovanja, ki povezujejo razvojne cilje z gospodarskimi in strateškimi interesi. V tem kontekstu se za Slovenijo odpira pomembno strateško vprašanje, kako prilagoditi sistem MRSHP novim razmeram ter ga učinkovito umestiti v nastajajočo paradigmo vzajemnih koristi. Razprava bo osredotočena na priložnosti, ki jih ponujata pobudi Global Gateway in Aid for Trade, ter na možnosti vključevanja slovenskih podjetij v razvojne projekte v partnerskih državah, zlasti na področjih infrastrukture, tehnologije, storitev in strokovnega znanja.


	10:30 - 11:10
	Poslovne priložnosti v okviru pobude Global Gateway: Kako pristopiti k projektom in partnerstvom na svetovnih trgih?
Panelisti:
· Max Prokop, izvršni direktor družbe Iskraemeco 
· Frenk Smrekar, CEO Jafral
· Nevenka Kržan, predsednica uprave Luke Koper 
· Mihajela Črnko, mednarodni odnosi in partnerstva, IRCAI / IJS (UNESCO)
· Dušan Olaj, ustanovitelj Duol
Moderator: Dušan Pšeničnik, namestnik generalnega direktorja za gospodarsko in razvojno diplomacijo na MZEZ ter vodja ekipe ''Team Slovenia'' 

EU namerava do leta 2027 v okviru strategije Global Gatewaymobilizirati več kot 400 milijard evrov naložb. Razprava bo ponudila praktičen in poslovno usmerjen vpogled v možnosti, kako lahko slovenska podjetja in institucije Global Gatewaypretvorijo v konkretne mednarodne poslovne priložnosti. Poseben poudarek bo namenjen prepoznavanju in iskanju ustreznih projektov ter partnerjev, delovanju Global Gateway Investment Hub-ain pristopa Team Europeter možnostim za učinkovito vključevanje slovenskih akterjev v te procese. Predstavljene bodo tudi vloge Team Slovenia, finančnih in drugih podpornih institucij ter poslovnih mrež pri povezovanju slovenskega gospodarstva z razvojnimi projekti na mednarodnih trgih.

	11:10 - 11:20

	Kava

	11:20 – 11:40
	Svetovno zdravje: preobrazba prenosa znanja v izmenjavo znanja
Panelisti:
· GH Holding
· Medicinski center Ljubljana
· Slovenski kongres pediatrične kardiologije in pediatrične srčne kirurgije – Srček 2025
Moderatorica: dr. Pia Vračko, Nacionalni inštitut za javno zdravje

Zdravstveno varstvo je vse bolj prepoznano kot pomemben dejavnik gospodarskega razvoja, ki vključuje tehnološki napredek, razvoj delovne sile in storitvenega sektorja, ter širšega družbenega in izobraževalnega razvoja. Globalni zdravstveni izzivi zahtevajo prehod od tradicionalnih oblik razvojne pomoči k vzajemnim partnerstvom, ki temeljijo na sodelovanju, izmenjavi znanja in skupnem iskanju rešitev. Zdravje je eden ključnih stebrov pobude Global Gateway, ki med drugim poudarja zdravstveno varnost, zanesljivost dobavnih verig in krepitev lokalnih zmogljivosti za proizvodnjo cepiv. Pri tem imajo pomembno vlogo mešano financiranje, krepitev lokalnih proizvodnih zmogljivosti, spodbujanje regulativnega usklajevanja ter zagotavljanje zanesljivih globalnih vrednostnih verig. Z okrepitvijo nacionalnega usklajevanja politik, raziskav in praktičnega delovanja si Slovenija prizadeva preseči tradicionalne okvire uradne razvojne pomoči (ODA) ter razvijati enakopravna partnerstva, ki spodbujajo vzajemno učenje, skupno krepitev zmogljivosti in vzpostavljanje odpornih zdravstvenih sistemov po vsem svetu.


	11:40 – 12:20
	Voda in kmetijstvo: Gradnja odpornih prehranskih sistemov
Panelisti:
· Janez Cigler Kralj, minister za kmetijstvo
· Li Lifeng, Director, Oddelek za kopno in vodo, FAO
· Alvaro Lario, predsednik Mednarodnega sklada za kmetijski razvoj (IFAD) and predsednik UN-Water
[bookmark: _Hlk242711570]Moderatorica: veleposlanica Tanja Miškova, Sektor za globalno politiko, MZEZ

Kmetijstvo je stičišče podnebne krize, vodne krize in izzivov zagotavljanja prehranske varnosti. Vse pogostejše suše, spreminjanje padavinskih vzorcev, ekstremne temperature in vse večje potrebe po vodi povzročajo vse večji pritisk na kmetijsko pridelavo po vsem svetu. Hkrati ima kmetijstvo pomembno odgovornost za učinkovitejšo rabo vode, varovanje vodnih virov in prilagajanje pridelovalnih sistemov spreminjajočim se podnebnim razmeram. Slovensko razvojno sodelovanje lahko prispeva ne le z zagotavljanjem infrastrukture in tehnologije, temveč tudi s prenosom znanja, krepitvijo institucionalnih zmogljivosti, vzpostavljanjem partnerstev in razvojem lokalnim razmeram prilagojenih rešitev. Slovenija se lahko obenem uči od družbe, ki kmetuje v sušnih razmerah.


	12:20 – 12:40
	[bookmark: _Hlk244182281]Dezinforamcije/ tuje manipuliranje z informacijami in vmešavanjem (FIMI)
Panelisti:
· Dr. Sebastjan Jeretič, vršilec dolžnosti direktorja Urada Vlade Republike Slovenije za kuminiciranje
· Dr. Maruša T. Veber, docentka, odgovorna urednica revije Ljubljana Law Review (LLR) in direktorica Inštituta za mednarodno pravo in mednarodne odnose
· Katja Geršak, vodja Inštituta Trivelis
Moderatorica: Irina Goršič, Direktorat za gospodarsko in razvojno diplomacijo, MZEZ

Tuje manipuliranje z informacijami in vmešavanje (FIMI) postajata vse pomembnejši temi v okviru mednarodnih razvojnih partnerstev (IDP), saj so zaupanje, zanesljive informacije in odporne institucije temeljni pogoji za vzpostavljanje trajnostnih partnerstev, zagotavljanje varnosti in skupni gospodarski razvoj. Razvojna partnerstva lahko prispevajo h krepitvi informacijskega okolja in njegove odpornosti s podpiranjem institucionalnih zmogljivosti, krepitvijo medijske in informacijske pismenosti, spodbujanjem vključujočega upravljanja ter zagotavljanjem aktivne vloge lokalnih deležnikov pri oblikovanju rešitev. Pri tem je vzpostavljanje zaupanja vrednih partnerstev še posebej pomembno. Učinkoviti odzivi na manipuliranje z informacijami bi se morali oblikovati skupaj s partnerskimi državami in institucijami, ob upoštevanju njihovih potreb, znanja in prednostnih nalog, ne pa se jim vsiljevati od zunaj.


	12:40 – 12:50
	Razprava 


	12:50 – 13:00

	Zaključni nagovor
· Veleposlanik Jernej Videtič, v.d. generalnega direktorja Direktorata za gospodarsko in razvojno diplomacijo (MZEZ).

	13:00 – 13:30
	Kosilo


	15:00 – 17:00
	Koncert na Prešernovem trgu v Ljubljani


	17:00 – 19:00

	Dogodek "Zaščita civilistov v času konfliktov in razseljevanja: stare pogodbe soočene z novimi realnostmi" (Pravna fakulteta v Ljubljani)




O Slovenskih razvojnih dnevih
Slovenski razvojni dnevi so osrednji letni dogodek, ki ga organizira Ministrstvo za zunanje in evropske zadeve Republike Slovenije z namenom ozaveščanja javnosti ter spodbujanja mednarodnega razvojnega sodelovanja in humanitarne pomoči.
Namen: Predstavljajo osrednji forum v Sloveniji za razpravo o globalnem razvoju, zmanjševanju revščine in humanitarnih izzivih.
Udeleženci: Povezujejo predstavnike državnih institucij, nevladnih organizacij, mednarodnih organizacij, akademske stroke in zasebnega sektorja.
Dejavnosti: Program vključuje posvetovanja na visoki ravni, strokovne panelne razprave, razstave na prostem, delavnice in forume.

